cyanic-selkie/wikianc huggingface dataset:
Itālijas reģioni
2017. gada oktobrī arī Lombardijas un Veneto (Venēcijas) reģioni rīkoja referendumu par plašākām vietējās varas pilnvarām drošības, migrācijas, vides un izglītības jautājumu risināšanā.
Britu Antarktiskā teritorija
Britu Antarktiskā teritorija ir Apvienotās Karalistes pretenzija Antarktikā, ko apraksta 60° dienvidu platuma paralēle un 20° un 80° rietumu garuma meridiāni. Daļēji pārklājas ar Antarktīdas un Čīles pretenzijām. Austrumos robežojas ar Norvēģijas pretenziju Karalienes Modas Zemi. Kā atsevišķa atkarīgā teritorija tika nodibināta 1962. gadā, atdalot no Folklenda Salām trīs reģionus: Greiema Zemi, Dienvidorkneju salas un Dienvidšetlendu salas.
Otava
Pilsētu divās daļās sadala Rido kanāls. Kanāla austrumu pusē dzīvo galvenokārt frančvalodīgie, bet rietumu pusē — angļvalodīgie iedzīvotāji. Otavā atrodas vairākas universitātes un koledžas. Viena no tām, Otavas Universitāte, ir iekļauta starp 15 vadošajām Kanādas universitātēm. Augsti kotējas arī Karltona Universitāte, bet tā tomēr nav iekļauta starp 15 labākajām Kanādas universitātēm.
Mangaļsala
Vēsture
Mangaļu pagasts tika dibināts 1935. gadā. Tas stiepās apmēram 12 kilometru garā un 5 kilometru platā joslā gar piekrasti no Daugavas grīvas Gaujas grīvas virzienā, ietverot arī Vecāķus, Kalngali un Garciemu. Latviešu Konversācijas vārdnīcā šis pagasts raksturots kā "pilnīgi nepiemērots lauksaimniecībai, neauglīgo kāpu smiltāju un sastrēgušo ūdeņu dēļ". Aramzeme aizņēma tikai 3,8% no pagasta platības, un šai ziņā Mangaļu pagasts ierindojās pēdējā vietā starp Latvijas pagastiem. Pieskaitot mitrās pļavas un ganības, lauksaimniecības teritorijas aizņēma 28% no pagasta teritorijas. Tāpat nevienā citā pagastā nebija tik augsts (27%) sīko sētu (1—2 ha) procents kā šajā. Rīgas tuvuma dēļ pagasts būtībā izveidojās par vasarnīcu rajonu, kura kodols bija Vecāķi. 1945. gadā tika izveidots Mangaļu ciemu, bet 1949. gadā pagasts tika likvidēts. Mūsdienās daļa Mangaļu teritorijas ietilpst Ādažu novada Carnikavas pagastā, bet daļa — Rīgas pilsētas Ziemeļu rajonā.
Bedfordšīra
Bedfordšīra  (en) ir ceremoniālā grāfiste Anglijas austrumu centrālajā daļā. Ietilpst Anglijas Austrumu reģionā. Grāfiste robežojas ar Kembridžšīru ziemeļaustrumos, ar Hārtfordšīru dienvidaustrumos, ar Bekingemšīru rietumos un ar Northemptonšīru ziemeļos. Berdfordšīras grāfiste ir sadalīta trijās unitārās administratīvās vienībās Bedfordā, Centrālajā Bedfordšīrā un Lutonā.
Grāfistes kopējā platība ir 1 235 km², 2011. gadā grāfistē dzīvoja 617 000 iedzīvotāju. Pēc platības tā ir četrdesmit pirmā lielākā grāfiste, bet pēc iedzīvotāju skaita trīsdesmit sestā lielākā grāfiste Lielbritānijā. Bedfordšīras administratīvais centrs un lielākā pilsēta ir Bedforda.
Slash
Bērnība
Slash uzauga Stokā pie Trentas, Stefordšīrā. Kad viņam bija 11 gadu, viņi pārvācās uz Losandželosu. Viņa vecāki izšķīrās un viņš galvenokārt dzīvoja ar māti. Iesauku "Slash" viņam iedeva ģimenes draugs Sīmors Kasels, jo viņš "visu laiku steidzās, pārmetās no vienas lietas uz citu."
Mihails Aņisins
Spēlētāja karjera
Savu profesionālā spēlētāja karjeru Aņisins uzsāka 2004.—05. sezonā, kad spēlēja Maskavas "CSKA-2" rindās Krievijas Pirmās līgas ietvaros. Nākamajā sezonā 7 spēles viņš aizvadīja arī Krievijas Augstākās līgas klubā Voskresenskas "Himik", bet 2006.—07. sezonā debitēja Krievijas Superlīgā, aizvadot 10 spēles "CSKA" pirmajā sastāvā. Vēlāk viņš pievienojās Maskavas "Krilia Sovetov", kas pēc sezonas beigām izkrita uz Augstāko līgu. "Krilia Sovetov" rindās Aņisins aizvadīja visu 2007-08 sezonu.
38. autobusu maršruts (Rīga)
38. autobusu maršrutu apkalpo 6. autobusu parks.
Agrākie pieturvietu nosaukumi:
Nordeka (pārdēvēta par Dzirciema iela 119 )
Mežaparks (Rīga)
Apbūves raksturojums
Siguldas prospektā 34, un pastarpināti arī Stendera ielā 12 jaušama Art Deco ietekme, tomēr dominējošais stils bija funkcionālisms jeb modernā kustība, kas ap 1928.—1931. gadu izcēlās ar vairāk „tīru” kubisku būvapjomu un gludu plakņu kārtojumu, aiz parapetiem paslēptiem lēzeniem jumtiem, kā arī horizontālo un vertikālo iestiklojumu kontrastu. Vēlāk funkcionālisma celtnēs iezīmējās arī pievēršanās tradicionālu detaļu un arhitektūras elementu (piemēram, dzegu, vizuāli uztveramu jumtu u.c.) lietojumam. Raksturīgi funkcionālisma stila ēku piemēri ir Annas Sakses ielā 11, Bergenes ielā 6, Emīla Dārziņa ielā 5, 8, Ernesta Glika ielā 9, Ezermalas ielā 38, 57, 59 un 61, Kārļa Vatsona ielā 2, Kokneses prospektā 10, 15, 15a, 25 un 27, Mātera ielā 13 un 15, Meža prospektā 2, 4, 6, 14, 22, 26, 28, 36, 40, 52, 54, 58, 60 un 74, Poruka ielā 10, 13, 14, 15, 20, Siguldas prospektā 2, 3, 5, 10, 14, 15, 38, 44, 56 un 58, Stendera ielā 3, 8 un 10, Stokholmas ielā 6, 9, 19 un 21, Vēlmes ielā 3, Viļa Olava 3, 4, 7, 9, 11, 12 un 22 un Visbijas prospektā 26. funkcionālisma stila ēkas projektējuši arhitekts Kārlis Bikše, būvinženieris Teodors Hermanovskis (Visbijas prospektā 49) un Alfrēds Karrs un Kurts Betge (Stokholmas ielā 32).
2010. gada ziemas olimpiskās spēles (5. diena)
Kērlings
00:00 - 03:00 - Sievietes
05:00 - 08:00 - Vīrieši
Border Gateway Protocol
BGP var tikt izmantots ne tikai internetā, bet arī lielos IP tīklos, lai veiktu maršrutēsanu starp tīkla daļām vai pieslēgumiem pie dažādiem interneta pakalpojumu sniedzējiem.
IBGP
IBGP ļauj nodot BGP maršrutēšanas informāciju AS robežās bez nepieciešamības to redistribūtēt to uz IGP un atpakaļ.
IBGP nenodod maršrutēšanas informāciju, kas saņemta no IBGP maršrutētāja citiem IBGP maršrutētājiem. Dažreiz to sauc par BGP split horizon. Tāpēc IBGP maršrutētājiem jāveido savienojumi katram ar katru (full mesh).
IBGP mērogojamība
Noteikums, ka IPGP savienojumi ir jāveido full mesh, ievērojami ierobežo IBGP mērogojamību. Katram maršrutētājam ir jākonfigurē n — 1 BGP savienojums un kopējais savienojumu skaita ir n * (n — 1) / 2, kur n ir maršrutētāju skaits autonomajā sistēmā. Piemēram 10 maršrutētāju gadījumā kopējais savienojumu skaits ir 45. Liels savienojumu skaits patērē ievērojamus maršrutētāja resursus un apgrūtina administrēšanu. Lai uzlabotu IBGP mērogojamību lieto divas tehnoloģijas — route reflectors un konfederācijas.
Kristofors Fīrekers
Kristofors Fīrekers (, ; ap 1612—1684/1685), arī Kristaps Fīrekers, bija vācbaltiešu cilmes latviešu dzejnieks un valodnieks. Dibinājis latviešu sillabatoniskās dzejas tradīcijas, sacerējis garīgās dziesmas, tulkojis emocionāli spēcīgo un tēlaino reformācijas laika garīgo dzeju. Viņš ir mēģinājis panākt, lai latviešu baznīcas dziesmas mākslinieciskās izteiksmes ziņā kļūtu līdzvērtīgas Rīgas vācu dziesmu grāmatai. Fīrekers pirmais latviešu dziesmās ieveda skaidru ritumu un atskaņas.
Zabludova
Zabludova (Zabłudów) ir pilsēta Polijas ziemeļaustrumos, Podlases vojevodistē, uz dienvidaustrumiem no Bjalistokas. XVI gadsimta vidū pilsētā ar Lietuvas lielkņazistes hetmaņa Gžegoža Hodkeviča atbalstu grāmatas drukāja pirmais krievu un ukraiņu grāmatnieks Ivans Fjodorovs (Иван Фёдоров, 1510 - 1583).
Georgs Mancelis
Georgs Mancelis, arī Juris Mancelis (la, dzimis, miris ), bija vācbaltiešu cilmes latviešu literāts un valodnieks. Gustava akadēmijas profesors, rektors, Kurzemes un Zemgales hercogistes galma mācītājs. Izmantodams tā laika vācu valodas ortogrāfijas paņēmienus, Mancelis uzlaboja latviešu rakstu valodu, likdams pamatus latviešu valodas t.s. vecajai ortogrāfijai. Viņš bija pirmās iespiestās latviešu valodas vārdnīcas Lettus (1638) autors.
Toljati "Lada"
Toljati "Lada" ir hokeja komanda, kura bāzēta Toljati, Krievijā. Tā divas reizes (1994. un 1996. gadā) izcīnījusi Krievijas čempiones titulus. 1996. gadā tā izcīnīja uzvaru arī Eiropas kausa izcīņā, bet 2006. gadā uzvarēja Kontinentālā kausa izcīņā. Pašlaik komanda spēlē Krievijas Augstākajā līgā.
18. novembris
18. novembris ir gada 322. diena pēc Gregora kalendāra (323. garajā gadā). Līdz gada beigām ir atlikušas 43 dienas.
TKS
Dizains un izstrāde
TK (zināma arī kā TK-3) bija 1931. gadā izstrādāta Polijas tankete, kura bija balstīta uz angļu tanketi Carden Loyd. TKS bija uzlabots modelis ar modernizētu virsbūvi un jaudīgāku motoru. 1939. gadā tanketes sāka pārapbruņot ar 20 mm lielgabaliem, taču līdz Otrā pasaules kara sākumam tika modernizētas tikai 24 tanketes.
Pielietojums kaujās
Polijas kampaņas sākumā, 1939. gadā, Polijas armijai bija 650 kaujas spējīgas tanketes. Kara pirmajās dienās sagūstītais vācu virsnieks-tankists, novērtēdams poļu tanketes, teicis: "... ļoti grūti no tanka lielgabala trāpīt pa tādu mazu tarakānu". Taču nopietnu pretestību tanketes ar ložmetējiem radīt nevarēja, tāpēc, lielākoties tika izmantotas izlūku vajadzībām un kājnieku atbalstam. Poļu tankists Romāns Edmunds Orliks ar savu ekipāžu, 1939. gada septembrī tanketē TKS ar 20 mm lielgabalu, iznīcinājis 13 vācu tankus (starp kuriem, iespējams, bija arī viens PzKpfw IV Ausf B).
Drohičina
Vēsture
Drohičina bija Mazovijas, vēlāk Polijas karalistes, un Lietuvas dižkunigaitijas cīņu objekts, tikai pēc Polijas-Lietuvas kopvalsts izveides 1569. gadā tika uzskatīta par Polijas daļu.
Bārkšīra
Grāfistes kopējā platība ir 1262 km², pēc 2011. gada datiem grāfistē dzīvo 863 800 iedzīvotāji. Pēc platības tā ir četrdesmitā lielākā ceremoniālā grāfiste, bet pēc iedzīvotāju skaita tā ir divdesmit ceturtā lielākā ceremoniālā grāfiste.
Autonomā sistēma (Internets)
AS numuri
Līdz 2007 .gadam par ASN tika izmantots 16 bitu skaitlis, tātad iespējami 65536 dažādi autonomo sistēmu numuri. ASN pieraksta decimālajā formā, piemēram, 1234 vai AS1234.
McFly
McFly debijas albums Room on the 3rd Floor debitēja Apvienotās Karalistes albumu topa 1.vietā un saņēma divkāršā platīna statusu. McFly kļuva par jaunāko grupu, kas nokļuvusi Apvienotās Karalistes albumu topa 1.vietā. Rekords tika atņemts The Beatles. Mēnesi pēc albuma izdošanas grupa devās Apvienotās Karalistes koncertturnejā. Grupas otrais albums Wonderland arī ieņēma Apvienotās Karalistes albuma topa 1.vietu. Tas tika izdots 2005. gadā. Grupas trešais albums Motion in the Ocean, tika izdots 2006. gada 6. novembrī. Tas sasniedza 6.vietu Apvienotās Karalistes albumu topā. 2007. gada 5. novembrī viņi izdeva savu labāko dziesmu izlasi All the Greatest Hits, kas sasniedza 4.vietu Apvienotās Karalistes albumu topā. Grupas ceturtais studijas albums Radio:Active tika izdots 2008. gada 20. jūlijā, un tika pievienots laikrakstam The Mail on Sunday un tas bez maksas nonāca pie aptuveni 3 miljoniem cilvēku. McFly kopumā ir 7 Nr.1 singli Apvienotajā Karalistē.
Apbalvojumi
2005
Katrina Siska
Paralēli muzikālajai karjerai, Katrina studēja Igaunijā. Pēc atgriešanās Igaunijā kopā ar grupu Vanilla Ninja no Vācijas 2006. gadā Katrina sāka studēt Tallinas tehnoloģiju universitātē. Katrina prot daudzas valodas: igauņu, krievu, angļu, vācu, somu un franču, ko viņa apgūst universitātē.
39. autobusu maršruts (Rīga)
Maršruts
Abrenes iela — Lāčupes kapi kursē pa šādām ielām: Abrenes iela, Dzirnavu iela, Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Bāriņu iela, Nometņu iela, Lapu iela, Melnsila iela, Vīlipa iela, Dzirciema iela, Buļļu iela un Baltegļu iela.
Martīns Šliks
Martins Šliks (lt, dzimis 1977. gada 21. novembrī) ir bijušais lietuviešu hokejists, uzbrucējs. Lielāko karjeras daļu (no 2001. līdz 2011. gadam) viņš spēlēja Lietuvas klubā SC Energija. Lietuvas izlases sastāvā piedalījies 11 Pasaules čempionātos.
Romāns Kukļins
Romāns Kukļins (dzimis Rīgā) ir latviešu bokseris un kikbokseris, 1996. gada vasaras olimpisko spēļu dalībnieks.
Biogrāfija
Priekš smagsvara, R. Kukļinam bija neraksturīgi mazs augums (tikai 178 cm), nereti viņš bija galvas tiesu zemāks par saviem pretiniekiem, tāpēc vienmēr boksēja uzbrūkošā manierē, cenšoties saīsināt distanci ar pretinieku un izmantoja sava ķermeņa kustību un roku ātrumu, par ko bieži tika salīdzināts ar Maiku Taisonu.
Stalbe
Stalbe ir apdzīvota vieta Cēsu novada Stalbes pagastā, pagasta centrs. Izvietojusies pie autoceļu A3 un P14 krustojuma Līčupītes krastā 18 km no Cēsīm un 77 km no Rīgas.
Vēsture
Stalbes nosaukums cēlies no Stalbes muižas īpašnieka Stalbitera uzvārda, vēstures avotos pirmo reizi minēts 1425. gadā. Apdzīvotā vieta veidojusies ap bijušo muižas centru un joprojām saglabā seno plānojumu. No 2009. līdz 2021. gadam Stalbe bija Pārgaujas novada centrs.
Maksims Širokovs
Spēlētāja karjera
2005.—06. un 2006.—07. gada sezonās, spēlējot Latvijas hokeja līgas kluba HK Rīga 2000 sastāvā, kļuva par Latvijas čempionu. Iepriekšējās divas sezonas viņš aizvadīja citā Latvijas hokeja līgas klubā - HK Liepājas Metalurgs.
BSC Young Boys
Klubu vislabāk atpazīst pēc tā futbola komandām. Pirmā komanda spēlē Šveices Superlīgā un tajā ir uzvarējusi 14 reizes, kā arī 6 reizes ieguvusi Šveices kausu. 1957. gadā YB tika atzīta par Šveices gada komandu. YB ir viena no veiksmīgākajām Šveices futbola komandām starptautiskajā līmenī. Klubs 1958.—1959. gada sezonā sasniedza Eiropas Čempionvienību kausa pusfinālu.
1969. gada 2. novembra orkāns Latvijā
Notikumu hronoloģija
Lai gan ikdienas ūdens līmeņa novērojumi Rīgā tika sākti jau 1872. gadā, tik augsts līmenis vēl nekad nebija novērots. Iepriekšējais maksimums 1899. gadā bija par 23 centimetriem zemāks, bet 1967. gada orkāns spēja pacelt Rīgas ūdens līmeni "tikai" līdz atzīmei 175 cm, tātad līmenis bija par 39 cm zemāks nekā 2. novembrī.
Rīgas līča krasta nostiprināšana
Jaunie kārklu stādījumi veiksmīgi izturēja pirmo ciklonu uzbrukumu 1972. gada rudenī, kad vētras dzītie viļņi sasniedza kārklu stādījumus, bet visā visumā tos neskāra, izņemot dažas vietas, kur mežkopis nevarēja pietiekami atkāpties no ūdens mūra žogu dēļ. Tur atsedzās un parādījās kārklu atvašu spēcīgā sakņu sistēma.
Bahāisms
Bahāullāhs
Bahāullāhs jeb no arābu valodas Bahāullā ("Dieva godība") dzimis kā Huseins Ali i Nurī, 1844. gadā kļuva par aktīvu Bāba sekotāju. Represiju laikā pret babīdiem viņš jau bija kļuvis tik pazīstams, ka 1853. gadā, kad Persijas valdība nolēma viņu padzīt no valsts, Krievijas cars Aleksandrs II Romanovs piedāvāja viņam patvērumu savā zemē, taču viņš izvēlējās doties uz Osmaņu impēriju un dzīvot galvenokārt Bagdādes apkaimē. Pirmos desmit gadus viņa reliģiskā aktivitāte neizsauca konfliktus ar osmaņu varas iestādēm, tomēr 1863. gadā, kad viņš pasludināja sevi par pravieti, satraucās gan Persija, gan osmaņu valdība un pēdējā lika viņam doties prom no politiski jūtīgā Austrumu pierobežas reģiona uz Konstantinopoli, bet vēlāk — mājas arestā uz Adrianopoli. 1868. gadā viņam piesprieda mūža ieslodzījumu Ako. Ieslodzījuma laikā Bahāullāhs uzrakstīja daudzus aicinājumus valstu līderiem, aicinot tos atzīt viņu par sengaidīto mesiju, izbeigt savstarpējos strīdus un izveidot kolektīvās drošības sistēmu, kur vienas valsts agresiju pret otru apturētu visu pārējo valstu iejaukšanās. Bahāullāha nāve bahāismā tiek saukta par "debessbraukšanu" un ir viena no deviņām svētajām gada dienām, tāpat tiek dēvēta viņa dēla Abdulbahā nāve.
Vispasaules taisnīguma nams
Bahāju vēlēšanas notiek bez izvirzīšanas vai aģitācijas. Vēlētājam jābalso "par tiem, kurus iedrošina lūgšana un meditācija".
Vispasaules taisnīguma namā var ievēlēt tikai bahāju vīriešus, kas vecāki par 21 gadu. Tas ir vienīgais amats, kurā bahāismā pastāv sieviešu diskriminācija, un tā tiek pamatota ar attiecīgu Bahāullāha norādi "Vissvētākajā grāmatā". Šai pašā grāmatā norādīti arī citi sieviešu diskriminācijas veidi, piemēram, mazāka mantojuma daļa sievietēm.
41. gads
41. gads bija parastais gads, kas pēc Gregora kalendāra sākās otrdienā.
Harolds Vilsons
1964. gada vēlēšanās uzvarēja leiboristi un Vilsons pirmoreiz kļuva par premjeru. Ekonomikā valdības pirmajos gados Vilsons nesekmīgi centās novērst mārciņas devalvāciju. Ieviesa indikatīvo ekonomisko plānošanu. Tika radīta Tehnoloģijas ministra postenis ekonomikas modernizēšanai. 1965. gadā pirmoreiz tika ieviests kapitāla pieauguma nodoklis. 1967. gada maijā Lielbritānija ottreiz iesniedza pieteikumu dalībai Eiropas Ekonomikas Kopienā, tomēr arī šoreiz Francijas veto liedza to realizēt. Sešdesmito gadu beigās pamazām paplašinājās Ziemeļīrijas konflikts (The Troubles), un 1969. gada augustā Ziemeļīrijā tika ievests britu karaspēks.
Zentenes iela
Zentenes iela var būt:
Džūdija Gārlenda
1940. gadā ieguva speciālo Kinoakadēmijas goda balvu — Akadēmijas jaunatnes balvu par lomām 1939. gada filmās "Oza zemes burvis" un Babes in Arms. Vēl divas reizes viņa ir nominēta Amerikas Kinoakadēmijas balvai. 1955. gadā nominēta labākās aktrises balvai par lomu filmā "Zvaigzne ir dzimusi" (A Star Is Born, 1954). Savukārt 1962. gadā nominēta labākās otrā plāna aktrises balvai par lomu filmā Judgment at Nuremberg (1961). Ieguvusi Zelta globusa balvu par lomu filmā "Zvaigzne ir dzimusi", kā arī 1962. gadā apbalvota ar Zelta globusa balvu Cecil B. DeMille Award. Ir nominēta arī Emmy balvai.
Dāvids Vseslavičs
Dzīvesstāsts
1101. gadā pēc Vseslava Bračislaviča nāves Polockas kņaziste tika sadalīta starp viņa dēliem. Pēc viena uzskata Dāvids Vseslavičs uzreiz mantoja Polockas kņaza troni un tajā pašā gadā vadīja Polockas karaspēku karagājienā pret polovciešiem. Pēc cita uzskata viņš mantoja Izjaslavļas zemi un bija tās kņazs līdz 1128. gadam, kad pēc brāļa Rogvoloda-Borisa nāves kļuva par Polockas kņazu.
Mārtiņš Hartmanis
Latvijas Armija
1940. gada 18. jūnijā norīkots par priekšnieku sakaru štābam sadarbības noorganizēšanai un veicināšanai ar ienākošo Sarkano armiju. 1940. gada oktobrī atvaļināts. 1940. gada 20. decembrī savā Lestenes saimniecībā (bijušajā Lestenes muiža) apcietināts un izvests uz Krieviju. 1941. gada 7. jūlijā Maskavā ar PSRS Augstākās tiesas Kara kolēģijas spriedumu apsūdzēts par kontrrevolucionāru darbību, piespriests nāvessods, kas izpildīts 1941. gada 27. jūlijā.
Aritmētiski loģiskā ierīce
1945. gadā matemātiķis Džons fon Neimans nolasīja referātu par ALU koncepciju, kas tika uzrakstīts projekta "EDVAC dators" ietvaros.
Sieviešu sultanāts
Harēms bija ietekmīgākā institūcija Osmaņu galmā. To vadīja pie varas esošā Sultāne Māte (turku valodā: Valide Sultan), saukta arī par galveno dāmu (turku valodā: Baş Kadın [baʃ kadîn]). Viņai bija neierobežota vara pār visu harēmu, līdz ar to pār visiem, kas dzīvoja valdnieka galmā. Gadījumos, kad Sultāne Māte iesaistījās valsts politikā, tā guva virsroku un varēja būt ļoti ievērojams pretspēks Sultānam. Laikā no 16. līdz 17. gs. harēma sievietes faktiski pilnībā kontrolēja valsti un tādēļ šo periodu vēsturē sauc par „Sieviešu sultanātu” (turku valodā: Kadınlar Saltanatı [kadînlar saltanatî]).
40. autobusu maršruts (Rīga)
Maršruts ar mainītu virzienu pieturvietas
40. autobusu maršrutā ar mainītu virzienu pavisam kopā bija 46 pieturas. Virzienā Merķeļa iela — Jugla bija 24 pieturas, bet virzienā Jugla — Esplanāde bija 22 pieturas.
2005. gada 9. janvāra orkāns Latvijā
Notikumu attīstība
Šis ciklons bija spēcīgākais pēdējo 35 gadu laikā. Iepriekšējā līdzīgā ciklona darbības postošās sekas Latvijā bija jūtamas 1969. gada 2. novembrī, kad Latvijas teritoriju šķērsoja dziļa ciklona centrs un ziemeļrietumu vējš brāzmās Daugavpilī sasniedza 44 m/s. Ventspilī 1969. gada orkānā vēja brāzmas sasniedza 35 m/s, Liepājā 32 m/s, bet Rīgā 40 m/s. Ja 1969. gadā postošāka vēja ietekme bija Latvijas teritorijas austrumu daļā, tad šajā orkānā — rietumos.
Vējuzplūdi
2005. gada janvāra orkāns salīdzinājumā ar 1969. gada stipro vētru bija ilgstošāks un spēcīgāks, lai gan vēja maksimālais ātrums nebija lielāks (30–32 m/sek). Tomēr 2005. gadā vējuzplūdu ūdenslīmeņi visā Latvijas piekrastē bija visaugstākie 100—120 gadu laikā, kopš notiek jūras ūdenslīmeņu novērojumi, un arī visilgākie. 23—24 stundas ūdenslīmenis bija par 1 m augstāks, bet 7—8 stundas tas pārsniedzis 2 metru atzīmi. Tāpēc ir arī tik ievērojami zemo teritoriju applūdumi Rīgas līča dienvidu piekrastē, daļēji arī Vidzemes krastā. Parastajās vētrās (1993., 1999., 2001. gados) maksimālie ūdenslīmeņi (1,5—1,8 metri) tika sasniegti īslaicīgi, tikai dažas stundas.
Krasta erozija
Ilgstoši dominējot dienvidrietumu, rietumu vēju virzienam pie ekstremāli augstiem ūdenslīmeņiem, jūras pamatkrasta noskalošana aptvēra 40% no krasta līnijas kopgaruma (Nida—Liepāja—Ventspils—Liepene, Kolkasrags, Saulkrasti—Salacgrīva). Ap 200 km garumā krasts tika noskalots vidēji 3—5 metri, vietām līdz 20—30 metru platumā, izveidojot nepārtrauktu stāvkrastu joslu. Parastajās spēcīgajās vētrās krastu noskalošana notika 30—60 km garumā, vidēji par 3—5 metriem (maksimāli 10—18 metriem), kopumā noskalojot 8—15 ha.
41. autobusu maršruts (Rīga)
41. autobusu maršrutu apkalpo 6. autobusu parks.
Gorillas
Gorillas, gorillu ģints (Gorilla) ir viena no cilvēkpērtiķu (Hominidae) ģintīm, kas pieder gorillu ciltij (Gorillini). Gorillu ciltī ir tikai viena ģints, kurā ir 2 sugas. Joprojām sistemātiķu starpā nav vienprātības, vai ir 5 vai 4 pasugas. Gorillu DNS ir ļoti līdzīgs cilvēka DNS. Līdzība ir no 95% līdz vairāk nekā 98,5%, atkarībā no tā, kas tiek salīdzināts. Gorilla cilvēkam ir nākamais tuvākais radinieks uzreiz pēc 2 šimpanzes sugām.
Gorillas ir Āfrikas centrālās daļas tropu un subtropu mežu iemītnieks. Lai arī reģions, kur mūsdienās gorillas ir sastopamas, ir ļoti neliels, tās ir sastopamas ļoti dažādā augstumā, salīdzinot ar jūras līmeni. Kalnu gorilla (Gorilla beringei beringei) mājo kalnos 2200—4300 metrus virs jūras līmeņa, bet zemieņu gorillas mājo biezos ieleju mežos un purvos.
Barība
Gorillas uzturas uz zemes un pamatā barojas ar augu izcelsmes barību. Tās ēd augļus, koku un krūmu lapas un jaunos dzinumus. Reizēm gorillas apēd kādu kukaini, piemēram, skudras un termītus gorillas ēd tāpat kā šimpanzes. Lielākā dienas daļa paiet ēdot. Gorillu lielie un spēcīgie zobi tām ļauj nokost un sakošļāt samērā cietas šķiedras, kā, piemēram, bambusu. Zemieņu gorillas pamatā barojas ar augļiem, kamēr kalnu gorillas pamatā pārtiek no augiem, to stiebriem un saknēm.
Umurga
Umurgā atrodas pagasta pārvalde, pamatskola, pirmsskolas izglītības iestāde «Zīļuks», kultūras nams, Umurgas luterāņu baznīca, ēdnīca "Pīlādzītis".
42. autobusu maršruts (Rīga)
Maršruts tika atklāts, pārnumurējot 40A. autobusu maršrutu. Slēgts tas tika, jo to izmantoja maz cilvēku, kā arī atsevišķos posmos maršruts dublējās ar citiem. Slēgtā maršruta vietā 27. trolejbusu maršruts tika pagarināts līdz autobusu galapunktam Ziepniekkalnā.
Maršruts
Ziepniekkalns — Centrāltirgus kursēja pa šādām ielām: Ozolciema iela, Vienības gatve, K. Ulmaņa gatve, Salu tilts, Lāčplēša iela, Gogoļa iela, Dzirnavu iela, Satekles iela, Marijas iela un Gogoļa iela.
Alfonso II (Aragona)
Lielāko dzīves daļu bija Kastīlijas karalistes karaļa Alfonso VIII sabiedrotais cīņās ar Navarru un musulmaņu valstīm dienvidos. Bija pazīstams trubadūrs un Anglijas Karalistes karaļa Ričarda Lauvassirds tuvs draugs.
Viljams Hanna
Viljams Denbijs Hanna (en, dzimis, miris ) bija amerikāņu animators un karikatūrists, viens no animācijas sēriju "Toms un Džerijs" izveidotājiem un animācijas filmu studijas Hanna-Barbera dibinātājiem.
Ketija Holmsa
Keita Noela Holmsa (en; dzimusi ) ir amerikāņu aktrise, kura kļuva pazīstama ar lomu pusaudžu seriālā "Dousona līcis" (Dawson's Creek), kuru uzņēma no 1998. līdz 2003. gadam.
Spole
Spole var būt:
Stonhendža
<mapframe text="Stonhendža" width=260 height=260 zoom=16 > { "type": "ExternalData", "service": "geoshape", "ids": "Q39671" }
Struktūra un apkārtne
Stonhendžas apļa iekšpusē ir atrodami mazāki akmens bluķi, kuru masa ir no 2 līdz 5 tonnām. Tie tiek saukti par zilajiem akmeņiem, jo ir zilganā krāsā, kad kļūst mitri. 30 no šiem akmeņiem ir no diabaza, 5 ir no riolīta, vēl citi 5 ir no dažādiem magmatiskajiem iežiem, bet pēdējie 3 ir no smilšakmens. Tiek pieļauts, ka šie akmeņi ir vesti no mūsdienu Velsas teritorijas, aptuveni 220 km attāluma.
Bahreinas Grand Prix
Sahiras trases būvniecība sākās 2002. gadā. Bahreinā bija liela interese par šo trasi, jo bija ieplānota arī dragreisa trase, kas varētu daļēji atbrīvot ielas no nelegālajiem braucējiem. Kad trase tika pabeigta, tā kļuva par Vidējo Austrumu autosporta centru, jo tajā ne tikai notika F1 sacīkstes, bet arī Formula 3, V8 Supercars, u.c. Pirmo sacīksti uzvarēja Mihaels Šūmahers ar Ferrari.
Saraksts
Minēti tikai uzvarētāji tajos Grand Prix, kas aizvadīti F1 sezonu ietvaros.
Jukola
Sieviešu stafetēs piedalās četras dalībnieces, tās notiek sestdienā, dienas gaišajā laikā, pirms vīriešu starta.
Keramika
Keramikas materiālu īpašības
Keramikas materiālu raksturīgākās īpašības ir cietība un trauslums, tie ir slikti siltuma un elektrības vadītāji, tiem ir relatīvi augstas kušanas temperatūras un vispārīgā gadījumā tie labāk iztur spiedi nekā stiepi. Sava ķīmiskā inertuma dēļ keramika ir noturīga pret skābju, skābekļa un citu vielu postošo iedarbību. Tomēr dažām keramiskām vielām nepiemīt visas minētās īpašības, piemēram, dažas mākslīgi izveidotās keramikas ir supravadītāji. Keramikai var būt gan kristāliska, gan amorfa struktūra.
Ženēva
Vēsture
IX gadsimtā Ženēva bija Burgundijas galvaspilsēta.
Rodrigo Laviņš
Karjera
Profesionāla spēlētāja karjeru Laviņš uzsāka 1992. gadā, pievienojoties HK Rīgas "Pārdaugavai". Tajā viņš spēlēja trīs sezonas, līdz devās uz Ziemeļameriku, kur pievienojās ECHL klubam Roli "IceCaps". Ziemeļamerikā Rodrigo spēlēja līdz 1998. gadam, bet tad, nesasniedzis NHL, atgriezās Eiropā, pievienojoties SM līgas klubam Helsinku "Jokerit". Sezonas otro pusi viņš aizvadīja jau Zviedrijas Elitsērijas klubā AIK. 1999.—2000. gada sezonā Laviņš aizvadīja jau uzreiz divos SM līgas klubos — Tamperes "Ilves" un HPK. Pēc sezonas noslēguma Laviņš esot saņēmis divvirzienu līguma piedāvājumu no NHL komandas Ņujorkas "Islanders". 2000.—2001. gada sezonu viņš aizvadīja DEL līgas klubā Augsburgas "Panther".
Augšbavārija
Augšbavārijas administratīvais iedalījums
Apgabals iedalīts 20 apriņķos (Landkreise) un 3 brīvpilsētās (kreisfreie Städte).
Sondori
Sondoros darbojas Verēmu tautas nams, Verēmu pagasta bibliotēka,
Induktivitātes spole
Spoles mēdz būt ar pastāvīgu induktivitātes vērtību vai ar lielā diapazonā regulējamu vērtību (variometri).
Kapronskābe
Atrašanās dabā
Kapronskābe var rasties cukura sviestskābās rūgšanas procesā. Geraniola kaproātu satur auga Andropogon Schoenanthus eļļa (Oil of Palmarosa). Kapronskābi satur arī daži dzīvnieku tauki. Kapronskābe dod ginka sēklapvalku raksturīgo smaržu.
Kepena klimata klasifikācija
D Grupa: Kontinentālie/mikrotermālie klimati
Šiem klimatiem raksturīga vidējā temperatūra virs 10 °C gada siltākajos mēnešos, bet aukstākajā mēnesī vidējā temperatūra ir −3 °C (vai 0 °C dažos variantos). Šie klimati parasti sastopami kontinentu iekšpusē, vai to austrumkrastos, uz ziemeļiem no 40° Ziemeļu platuma. Dienvidu puslodē, D grupas klimati ir ārkārtīgi reti, jo tur vidējos ģeogrāfiskos platumos ir nelielas sauszemes masas; un uz dienvidiem no 40° Dienvidu platuma sauszemes gandrīz nav; tādēļ Dienvidu puslodē šie klimati ir tikai dažos augstkalnu rajonos.
Viduslaiku karamāksla
Karamāksla vēlīnos viduslaikos
Apvērsumu daudzās jomās radīja artilērija. Lielgabalu izgatavošana, izmantošana un tālākā tehniskā pilnveidošana prasīja inženieru zināšanas fizikā, metalurģijā, ķīmijā (šaujampulvera izgatavošana), nocietinājumu veidošanā u.c. Artilērijas izmantošana uz jūras prasīja jaunas, inovatīvas izmaiņas kuģu konstrukcijā, jo bija jānodrošina lielāku karakuģu celtspēju (tonnāžu), saglabājot pietiekamu to ātrumu un manevrētspēju.
Stambulas "Galatasaray"
Vēsture
Līdz ar to bija reģistrēts pirmais Turcijas futbola klubs un kopā ar tā dibinātāju Ali Sami Jenu bija tādi sporta entuziasti kā Rešats Širvani, Dževdets Kalačiolu, Abidins Davers un Kamils.
Ali Sami Jena stadions
Ali Sami Jena stadions tika atklāts. Stadions tika nosaukts "Galatasaray" dibinātāja Ali Sami Jena vārdā un tas atrodas Stambulas Šišli rajona Medžidijekējas mikrorajonā. Sākotnēji stadions bija paredzēts vairāk kā 35.000 skatītājiem, bet mūsdienās, sakarā ar stāvvietu aizliegumu drošības apsvērumu dēļ, tajā ir tikai 24.990 sēdvietas.
Sākot ar 1998. gadu pēc katriem "Galatasaray" iesistajiem vārtiem tiek atskaņota beigu daļa no grupas "Hermes House Band" dziesmas "I Will Survive". Neskatoties uz to, ka dziesma ir angļu valodā, fani dzied līdzi piedziedājumam, kur jādzied "lā la lā lā lā..."
Žokļi (filma)
Sižets
Filmas darbība norisinās piecās dienās - Amitijas salā, kur atrodas neliela kūrortpilsēta. Šajā klusajā un saulainajā vietā notiek šausmīgi traģiski atgadījumi, kuri iesākas agrā rītā, kad vietējās policijas šefs Mārtins Brodijs (Rojs Šeiders) un viņa palīgs atrod krastā meitenes ķermeņa atliekas. Viņa bija kļuvusi par pirmo lielās baltās haizivs upuri, kas parādījusies Amitijas krastos. Ar katru dienu asinskārās haizivs upuru skaits pieaug. Policijas priekšnieks mēģina aizsargāt pludmales apmeklētājus no milzīgas haizivs, cenšoties slēgt pludmali, bet to var izdarīt tikai pilsētas valdība, kas to darīt nevēlas, jo no tūristiem tiek gūti lieli ienākumi. Policijas priekšnieks lūdz palīdzību drošsirdīgajam haizivju medniekam, Otrā pasaules kara veterānam, zvejniekam Kvintam (Roberts Šovs), kas ar savu kuģi dodas notvert un nogalināt haizivi-cilvēkēdāju. Bīstamajā jūras ekspedīcijā kopā ar Kvintu dodas arī Mārtins Brodijs un uz salu atbraukušais nacionālā okeanogrāfijas institūta eksperts Mets Hūpers (Ričards Dreifūss).
Ķengurs
Uzvedība
Ķenguri var sasniegt ievērojamu ātrumu, lecot uz divām kājām. Pastaigas solis ķenguram ir apmēram 20—25 km/h, bet bēgot īsā distancē tas sasniedz 70 km/h. Distancēs līdz 2 kilometriem, ķengurs var skriet ar ātrumu 40 km/h. Lēciens ir 6—7 metrus garš, bet no paugura uz leju tēviņš var aizlēkt līdz 12 metriem. Augstumā tēviņš bez piepūles var pārlēkt 2,5 m žogu. Aizstāvoties ķengurs sper ar pakaļkājām. Trieciens ir tik spēcīgs, ka tas cilvēkam var salauzt galvaskausu. Ķenguri bieži, bēgot no suņiem un dingo, glābiņu meklē kādā ūdenstilpē. Iebridis līdz krūtīm ūdenī, tas stabili nostājas uz pakaļkājām, atbalstoties pret asti, un gaida vajātāju. Ja dingo tam tuvojas, tad ķengurs to saķer ar priekškājām un slīcina, turot tā galvu zem ūdens tik ilgi, kamēr suns aizrijas ar ūdeni.
Ķengura ienaidnieki
Ķenguriem ir tikai daži dabīgie ienaidnieki. Daži nozīmīgi plēsēji, kas regulēja ķenguru populāciju, mūsdienās ir izmiruši, kā, piemēram, Tasmānijas tīģeris (Thylacinus cynocephalus). Citi lielie plēsēji izmira pirms 46 000 gadu, kā somainā lauva (Thylacoleo carnifex). Tomēr līdz ar cilvēku ierašanos Austrālijā pirms 50 000 gadiem ķenguru populāciju iespaido arī cilvēka faktors. Pirms 5000 gadiem kontinentā ieradās dingo un kļuva par galveno ķenguru ienaidnieku. Mazākiem ķenguriem ir bīstami arī krokodili un varāni.
Turaidas Roze (grupa)
Vēsture
1987. gadā grupai pievienojās arī dziedātājs Uģis Roze un bijušais grupu Zodiaks un Sīpoli klarnetists un ģitārists Aivars Gudrais. Turpmāk Rajecka un Uģis Roze dziedāja duetā. 3. programmas populārākās dziesmas bija "Mežā", "Rīta serenāde", "Kas jūs esat". Togad O. Rajecka un U. Roze veiksmīgi piedalījās jauno solistu konkursā "Jūrmala '87", abi iegūstot otro vietu.
Iekšējās atdeves koeficients
Iekšējās atdeves koeficients (sastopami arī nosaukumi iekšējā procentuālā atdeve, iekšējā ienesīguma likme, iekšējās rentabilitātes norma, iekšējā peļņas norma) ir viens no investīciju projektu efektivitātes novērtēšanas rādītājiem.
IRR var arī raksturot kā tādu procentu likmi, pie kuras investīcijas konkretajā projektā ir efektīvas. Iekšējā peļņas norma jeb iekšējā ienesīguma norma (IRR) — diskonta likme, ar kuru diskontējot projekta ieņēmumu daļu, kura pēc visu izdevumu segšanas atliek kapitālieguldījumu atmaksai, tā kļūst vienāda ar sākotnējiem kapitālieguldījumiem.
Aprēķins
IRR atrašana saistīta ar pakāpeniskām iterācijām (tuvinājumiem), mainot r rādītāju un aprēķinot NPV. Šis process ir ilgstošs un mūsdienās nav iedomājams bez datorprogrammu izmantošanas. Grafiski IRR var atrast, uzzīmējot NPV funkcijas grafiku (NPV=f(r)), IRR rādītāju nosaka pēc funkcijas grafika un x ass krustojuma.
Pšasniša
Pšasniša (pl) ir pilsēta Polijas ziemeļaustrumos Mazovijas vojevodistē. Pšasnišas pievārtē dzimis katoļu svētais Staņislavs Kostka (Stanislaus Kostka, 1550—1568). Viduslaikos viena no svarīgākajām Mazovijas pilsētām.
Baltā jūra
Robežas
Ziemeļos atrodas Kolas pussalas dienvidu piekraste, ziemeļaustrumos — savienojums ar Barenca jūru un Kaņina pussala, austrumos un dienvidos — Arhangeļskas apgabals, dienvidrietumos un rietumos — Karēlijas Republika.
Nino Nīderreiters
Spēlētāja karjera
2010.—11. gada sezonā hokejists aizvadīja 9 spēles "Islanders" rindās, pārējo sezonu gan turpinot spēlēt WHL. Nākamajā sezonā Nīderreiters NHL aizvadīja jau 55 spēles, taču 2012.—13. gada sezonu pilnībā aizvadīja AHL kluba Bridžportas "Sound Tigers" sastāvā.
43. autobusu maršruts (Rīga)
Maršruts
Virzienā Skulte — Abrenes iela autobusi kursē pa šādām ielām: Skultes iela, A5, A10, K. Ulmaņa gatve, Lielirbes iela, Kalnciema iela, Daugavgrīvas iela, Raņķa dambis, Uzvaras bulvāris, Akmens tilts, 11. novembra krastmala, 13. janvāra iela, Marijas iela, Satekles iela, Dzirnavu iela un Abrenes iela.
Siltumvadītspēja
Siltumvadītspējas koeficients ir skaitliski vienāds ar enerģiju, kas laika vienībā izplūst caur šķērsgriezuma laukuma vienību no vienas vietas uz citu, ja temperatūru starpība tām ir 1 grāds.
Gostivara
Vēsture
Netālu no šābrīža pilsētas atrašanās vietas 170 g. p.m.ē. atradās pilsēta Draudaka, kas bija pieminēta romiešu dokumentos.
Džons Raskins
XIX gadsimta otrajā pusē Raskins pameta mākslas kritiku un vairāk pievērsās sociālajiem jautājumiem, ietekmējoties no sava drauga Tomasa Kārlaila. Raskins nodibināja labdarības fondu. Dzīves nogalē cieta no garīgiem traucējumiem. 1858. gadā Raskins iepazinās ar deviņgadīgo, saasināti reliģiozo Rozu la Taču (Rose la Touche), kurā, pēc paša vārdiem, iemīlējies, un, kad viņai palika sešpadsmit, bildināja, tomēr meitene atteicās. Daži biogrāfi (piemēram, Tim Hilton, John Ruskin: The Early Years, Yale University Press, 1985) definē, ka seksuālo noslieču ziņā Raskins bija pedofils.
Normālspiediena spēks
.
Čīles araukārija
Apraksts
Koksne Čīles araukārijai ir dzeltenīgi balta, to izmanto celtniecībā un mēbeļu ražošanā. Lai gan pēdējā laikā araukāriju koksni izmanto maz, jo kopš 1971. gada Čīles araukārijas ir aizsargājamas, un dažām mapuču jeb araukāņu indiāņu ciltīm, īpaši pevenčiem, tas ir svēts koks.
Karlsrūe
Pilsētas apkārtnē atrodas lielākais Vācijas naftas pārstrādes uzņēmums. Karsrūe ir viena no pirmajām pilsētām, kurā ieviesa tramvaja kustību pa parastā dzelzceļa sliedēm, šādi optimizējot sabiedrisko transportu.
STS-117
STS-117 bija ASV kosmoplāna Space Shuttle Atlantis ekspedīcija uz Starptautisko kosmisko staciju (SKS). Tas orbītā tika palaists.
Kosmosa kuģis uz SKS nogādāja 17,8 t fermas segmentu S3/S4 ar saules baterijām, un apkalpe to uzstādīja. STS-117 arī nogādāja stacijā SKS 15. ekspedīcijas dalībnieku Kleitonu Andersonu, kā arī atgādāja uz zemi Sanitu Viljamsu.
3. diena (10. — 11. jūnijs)
Pēc pietuvošanās manevriem Atlantis saslēdzās ar SKS 19:36 UTC. Pirms tam Fjodors Jurčihins un Oļegs Kotovs caur SKS iluminatoriem fotografēja kosmoplānu, attēlus vēlāk nosūtot uz zemi analīzei. Drīz pēc saslēgšanās sākās S3/S4 konstrukcijas izcelšana no Atlantis kravas telpas ar kosmoplāna manipulatoru, kuru vadīja Aršambo un Foresters. Lūka starp kuģi un staciju tika atvērta 21:20 UTC. Pēc tam Viljamsa ar SKS "mehānisko roku" Canadarm-2 (SSRMS) pārņēma fermu un atstāja to tur līdz nākamajai dienai, kad paredzēts to uzstādīt paredzētajā vietā.
9. diena (16. — 17. jūnijs)
Atlantis apkalpe gatavojās 4. iziešanai kosmosā. Krievu kosmonautiem izdevās atjaunot divu datoru daļēju darbību, kas nepieciešams stacijas stabilai darbībai. 16. jūnijā 05.47 UTC Sanita Viljamsa uzstādīja jaunu rekordu sievietei nepārtraukti atrodoties kosmosā (vairāk nekā 188 dienas 4 stundas), pārspējot 1996. gada Šenonas Lūsidas lidojumu.
15. diena (22. jūnijs)
22. jūnijā Atlantis veica nolaišanās Edvardsa Gaisa spēku bāzē Kalifornijā. 18:43 UTC tika veikts bremzēšanas impulss. Kuģis iegāja atmosfēras blīvajos slāņos, un 19:49 UTC kosmoplāna riteņi pieskārās lidlauka segumam.
Gregors IX
Dzīvesgājums
1198. gadā Ugolino no Konti kļuva par Romas kūrijas (pāvesta galma) kapelānu. 1206. gadā viņš tika iecelts par ostas pilsētas Ostijas (netālu no Romas) kardinālbīskapu un kardinālu kolēģijas dekānu. No 1206. līdz 1209. gadam viņš vienlaikus bija arī pāvesta sūtnis jeb legāts Vācijā.
Čukču jūra
Apraksts
Ūdens virsējā slāņa temperatūra ziemā 0 °C līdz -1,7 °C, vasarā dienvidu daļā līdz 7 °C, sāļums 27 līdz 36‰.
Zaļā dobziede
Izplatība
Aug gandrīz visā Eiropā, dažviet Ziemeļamerikā un Āzijā.
21. novembris
21. novembris ir gada 325. diena pēc Gregora kalendāra (326. garajā gadā). Līdz gada beigām ir atlikušas 40 dienas.
Debesbraukšanas sala
Debesbraukšanas sala (en) ir neliela vulkāniska sala Atlantijas okeāna vidusdaļā 1600 km no Āfrikas krastiem. Ietilpst Apvienotās Karalistes Svētās Helēnas Salas aizjūras teritorijā, kas atrodas 1287 km attālumā. Lielākā apdzīvotā vieta un galvaspilsēta ir Džordžtauna salas rietumos.
Austrumsibīrijas jūra
Vēsture
Sistemātiska jūras izpēte un kartēšana notika vairākās ekspedīcijās, kas tika organizētas 1735.—1742. gadā, 1820.—1824. gadā, 1909. gadā, 1911.—1914. gadā.
Vecumnieki (nozīmju atdalīšana)
Vecumnieki var būt:
Eiropas Savienības paplašināšanās
ES paplašināšanās vēsture
Eiropas Savienību dibināja sešās dalībvalstis: Francija, Rietumvācija, Itālija, Beļģija, Nīderlande un Luksemburga, noslēdzot 1957. gadā Romas līgumu. Eiropas Savienība tika izveidota, lai apvienotu kontroli pār galvenokārt galvenajām stratēģiskajām nozarēm un pēc Otrā pasaules kara starp dalībvalstīm neizceltos karš.
Piektā paplašināšanās notika 2004. gadā, kad Eiropas Savienībā iestājās Latvija, Lietuva, Igaunija, Malta, Polija, Čehija, Slovākija, Slovēnija, Ungārija un Kipra. Šī bija lielākā no visām paplašināšanās kartām. Sestā paplašināšanās notika 2007. gadā, kad Eiropas Savienībā iestājās Rumānija un Bulgārija, bet septītā paplašināšanās notika 2013. gadā, kad Eiropas Savienībā iestājās Horvātija.
Baija
Baija (pt) ir Brazīlijas štats valsts austrumos, no austrumiem to apskalo Atlantijas okeāns, dienvidos tas robežojas ar Espiritusantu un Minasžeraisu, austrumos ar Gojasu un Tokantinsu, ziemeļos ar Piaui un Pernambuku, bet ziemeļaustrumos ar Alagoasu un Seržipi.
Artis Pabriks
Politiskā darbība
viņu ievēlēja par aizsardzības ministru un Ministru prezidenta biedru Valda Dombrovska otrajā valdībā. No "Vienotības" saraksta 2011. gada ārkārtas vēlēšanās ievēlēts arī 11. Saeimā. Saglabāja aizsardzības ministra amatu arī V. Dombrovska trešajā valdībā.
Kazdangas pilskalns
Pilskalna plakuma platība ir 0,6 ha (120x70 m). Senā ieeja pilī vedusi gar pilskalna A galu. Tā ir jaunlaikos paplašināta uzbraukšanai ar vezumiem. Līdz 20. gadsimta sākumam pilskalna plakums ir ticis intensīvi arts. Pilskalns ir dabiski aizsargāts no trim pusēm, bet Z pusē izveidoti 2 vaļņi un 2 grāvji. Pilskalna dienvidu nogāze ir lēzenāka par austrumu un rietumu sevišķi stāvajām krantēm, tāpēc tā mākslīgi padarīta stāvāka atrokot projām liekas zemes un tādējādi izveidojot nelielu terasi. Pilskalns ir tipisks stūra nocietinājums, tam ir rezerves ieeja plakuma šaurākajā galā, kā arī papildnocietinājumi (Valnis, terase). Tiek pieņemts, ka pilskalnam ir pastāvējusi piekājes aizsardzības līnija. Kopumā pilskalns gan pēc saviem izmēriem, gan zemes pārveidojumu apjoma ziņā ir bijis spēcīgs nocietinājums un atradies izdevīgā vietā. Kazdangas pilskalns atradās kuršu Bandavas zemē. Mūsdienās pilskalns diezgan maz apaudzis ar kokiem un labi redzams no lielā ceļa, labi iekļaujas apkārtējā ainavā.
Bezklases starpdomēnu maršrutēšana
Bezklases starpdomēnu maršrutēšana (Classless Inter-Domain Routing, CIDR) ir IP adrešu un apakštīklu sadales metode. Tā atļauj elastīgāku adrešu sadali nekā IPv4 sākotnējais klašu (clasful) dalījums.
Latvijas Universitātes Filozofijas un socioloģijas institūts
Reliģijas filozofija un akadēmiskā reliģijpētniecība
Vadošie pētnieki (ces): Dr. Solveiga Krūmiņa-Koņkova, Dr. Māra Kiope, Mg. Agita Misāne
Nozīmīgas publikācijas
Tiek izdota zinātnisko publikāciju sērija "Filosofiskā bibliotēka. Letonika".
44. autobusu maršruts (Rīga)
44. autobusu maršrutu apkalpo 6. autobusu parks.
Ozijs Smits
O. Smits ir piedalījies 15 Visu zvaigžņu spēlēs, 13 reizes ieguvis Gold Glove balvu.
Boeing 737
Lidojuma sistēmas
Galvenās lidmašīnas kontroles ir neiedomājami drošas. Gadījumā, ja lidmašīna zaudētu visas hidraulikas vai arī abus dzinējus, palīgā nāktu cita sistēma, kura aerodinamiski kontrolētu lidmašīnas liftus un eleronus. Pilota spēks jau ir viens kritērijs, kas var glābt lidmašīnu. 737 ir vienīgā pašlaik ražotā šāda lieluma pasažieru lidmašīna, kas ir spējīga darboties bez hidraulikas.
737-200
Pēc 40 gadiem pēdējai 737-200 ASV veica pasažieru pārvadājumus 2008. gada 31. martā, kuru veica Aloha Airlines (Aloha tos vēl izmanto starpsalu kravu pārvadājumos). No regulāriem pārvadājumiem ASV to izslēdza jau 2006. gadā, kad Delta Airlines to pārtrauca.
737 Jaunā paaudze
Boeing piegādāja savu 5000. modeli Southwest Airlines 2006. gada 13. februārī. Boeing piegādāja savu 6000. 737 Norwegian Air Shuttle 2009. gada aprīlī.
737-700
2006. gada 31. janvārī tika igatavots 737-700ER. Pirmais pasūtītājs bija All Nippon Airlines 2007. gada 16. februārī. Tas spēj nolidot 10205 kilometrus ar 126 pasažieriem divās klasēs. Konkurents šim modelim ir Airbus A319LR. 700ER modelis ir vienīgais 737 sērijās ar tik lielu lidojuma distanci.
737-900
Pirmais 737-900 tika izgatavots 2006. gada 8. augustā Rentonā, Vašingtonas štatā, un pirmais pasūtītājs bija Lion Air. Lion Air saņēma šo lidmašīnu 2007. gada 27. aprīlī ar sakombinētu krāsojumu no Lion Air zīmola un Boeing zīmola.
Gints Meija
Karjera
2022. gada martā, Gints Meija paziņoja par karjēras beigšanu Latvijas izlases sastāvā.
Ūdeles
Kādreiz gan Amerikas ūdele, gan Eiropas ūdele piederēja pie vienas sermuļu ģints (Mustela), bet, izpētot ūdeļu DNS, zinātnieki izdalīja Amerikas ūdeles un jūras ūdeles jaunā Amerikas ūdeļu ģintī (Neovison).
Barība
Ūdeles, ko audzē kažokzvēru fermās, baro ar sieru, olām, zivīm, dažāda veida gaļu, putnu gaļu ieskaitot, tām ir piemērota rūpnieciski ražotā suņu barība. Ferma, kurā dzīvo 3000 ūdeļu, vienas dienas laikā var apēst 1 tonnu barības. Kāda no Viskonsinas ūdeļu audzētavām gada laikā ūdelēm izbaro 2 miljonus siera, kuram beidzies lietošanas termiņš, un 1 miljonu olu. Visas ASV ūdeļu fermas kopā izlieto 200 000 tonnas piena produktu.
IPhone
Vēsture un pieejamība
2018. gada 12. septembrī Apple oficiāli prezentēja iPhone XS, XS Max un XR Stīva Džobsa teātrī Apple Parkā. XS un XS Max ir uzlabots Super Retina displejs ar Dolby Vision un HDR10 atbalstu ar XS Max ar lielāku 6,5 collu (170 mm) displeju, uzlabotas kameras ar Smart HDR un A12 Bionic mikroshēmu. IPhone XS un XS Max ir IP68 ūdens, šķidruma un putekļu izturīgi, kas ļauj ierīces iegremdēt līdz 2 metru dziļumā uz 30 minūtēm, savukārt iPhone XR saglabāja IP67 sertifikātu, kas atrodams pirmās paaudzes iPhone X un. piedāvā arī IPS LCD displeju, nevis OLED displejus, kas atrodami augstākās klases modeļos. IPhone XS/XS Max IP68 sertifikāti tika pārbaudīti, izmantojot dažādus šķidrumus, piemēram, hlorētu ūdeni, sālsūdeni, tēju, vīnu, alu un sulas. Apple arī paziņoja par Apple Watch ceturtās paaudzes Apple Watch Series 4.
Ekrāns un ievade
Kopš iPhone 12, visi displeji izmanto Ceramic Shield tehnoloģiju, kas novērš telefona bojāšanos pēc kritiena par 400%, kā arī skrāpējumiem.
Audio un izejas
3.5 mm TRRS austiņu kabelis atrodas ierīces augšgalā kreisajā pusē. Austiņu ieeja oriģinālajam iPhone ir iebūvēta telefona vākā, kas liedz šīs austiņas izmantot uz citām ierīcēm bez speciāla pārveidotāja. Citos modeļos tas tika atcelts. Braucot mašīnās ir iespējams izmantot handsfree tehnoloģiju.
Iebūvētais Bluetooth 2.x+EDR atbalsta bezvadu austiņas. Stereo audio tika pievienots 3.0 atjauninājumā. iPhone neatbalsta multimediju failu apmaiņu starp citām ierīcēm, piemēram, fotogrāfijas, mūziku un video kā citi ar Bluetooth pieejamie telefoni.
Baterija
Vecāko modeļu baterijas darbības ilgumu kritizēja vairāki tehnoloģiju žurnālisti, kas izteicās, ka baterijas noturība ir daudz mazāka nekā to apgalvoja Apple. Tika veikts arī pētījums un iPhone 3G baterijas noturība ieguva tikai 2 zvaigznes no 5.
Kamera
iPhone 3GS bija pieejama 3.2 megapikseļu kamera, kuru ražoja OmniVision, ir pieejams autofokuss, automātiskais baltās krāsas balanss. Ir iespēja arī uzņemt video 640x480 izšķirtspējā ar 30 kadriem sekundē. Pēc video uzņemšanas to ir iespējas rediģēt un augšupielādēt YouTube, MobileMe un uz citiem serveriem.
iPhone 4 ir pieejama 5.0 megapikseļu kamera (2592x1936 pikseļi), kas arī atrodas telefona aizmugurē, kamera ir aprīkota ar gaismas sensoru, kas ļauj uzņemt fotogrāfijas tumšās telpās, kā arī ir iebūvēta zibspuldze, kas var degt visu laiku uzņemot video 720p izšķirtspējā, kas ir augsta izšķirtspēja. iPhone 4 ir pieejama arī kamera, kas atrodas tālruņa priekšpusē un spēj uzņemt VGA attēlus, kā arī zemākas izšķirtspējas video.
Kamera, kas ir pieejama iPhone 4S ir 8 megapikseļus liela, un ir spējīga uzņemt video 1080p izšķirtspējā. Kameru ir iespējams sākt izmantot arī tad, kad telefons vēl ir nobloķēts un fotogrāfiju tagad ir iespējams uzņemt nospiežot skaļuma palielināšanas pogu. Iebūvētais žiroskops spēj nostabilizēt kameru, kamēr tiek uzņemti video.
Atmiņa un SIM
iPhone no sākuma tika izlaists ar divu veidu iebūvētajām atmiņām: 4 GB vai 8 GB. 2007. gada 5. septembrī Apple atcēla 4 GB modeļus. 2008. gada 5. februārī Apple pievienoja 16 GB modeli. iPhone 3G bija pieejams ar 16 GB un 8GB atmiņu. iPhone 3GS bija pieejams ar 16 GB un 32 GB atmiņu un joprojām ir pieejams šis modelis ar 8GB atmiņu.
Programmatūra
iPhone, iPod un iPad darbojas ar pazīstamo operētājsistēmu iOS (iepriekš dēvēts par iPhone OS). Tās principi ir ņemti no Mac OS X. Operētājsistēma aizņem mazāk par vienu gigabaitu.
Šī operētājsistēma atbalsta lietotnes no Apple un arī no trešās personas izstrādātājiem. Lietotnes nevar tieši nokopēt no Mac OS X, bet tās ir jāpārraksta, lai tās būtu saderīgas ar iOS.
3.1 versijai bija nepieciešams iTunes 9.0 un iOS 4 bija nepieciešams iTunes 9.2. iTunes 10.5, kas nepieciešams iOS 5, tagadējā iTunes versija, nepieciešams Mac OS X 10.5.8 vai Leopard uz G4 vai G5 datoriem, kuriem procesors ir vismaz 800 MHz liels; versijas 10.3 un 10.4 un 10.5-10.5.7 vairs nav pieejamas.
Jevgeņijs Kuzņecovs
Jevgeņijs Kuzņecovs (dzimis 1992. gada 19. maijā Čeļabinskā) ir krievu hokejists, labās malas uzbrucējs, Krievijas hokeja izlases dalībnieks. Pašlaik (2019) Kuzņecovs spēlē Nacionālās hokeja līgas vienībā Vašingtonas "Capitals".
Spēlētāja karjera
2014.—15. gada sezonu, kas bija Kuzņecova pirmā pilnā sezona NHL, viņš noslēdza ar 37 rezultativitātes punktiem, taču 2015.—16. gada sezonā kļuva par "Capitals" rezultatīvāko spēlētāju. Kuzņecovs ar 77 punktiem apsteidza komandas kapteini Aleksandru Ovečkinu, kurš bija kļuvis par komandas rezultatīvāko spēlētāju iepriekšējās 10 sezonas pēc kārtas. 2018. gadā kopā ar "Capitals" izcīnīja Stenlija kausu. Kuzņecovs bija visas līgas izslēgšanas kārtas rezultatīvākais spēlētājs.
Junioru vecumā spēlējis arī 2010., 2011. un 2012. gada Pasaules čempionātos junioriem, 2011. gadā turnīrā izcīnot uzvaru. 2012. gadā Kuzņecovs tika atzīts par turnīra vērtīgāko spēlētāju. Gan 2011., gan 2012. gadā Jevgeņijs tika iekļauts turnīra simboliskajā izlasē. Jevgeņijs spēlējis arī 2009. un 2010. gada Pasaules U18 čempionātos, 2009. gadā izcīnot bronzu.
Gevgelija
Pilsētas nosaukums
Maķedoniešu valodā pilsētas nosaukums ir Gevgelija (Гевгелија). Citās valodās šīs pilsētas apzīmēšanai tiek lietoti līdzīgi nosaukumi. grieķu - Gevgelí (Γευγελή), turku - Gevgili, bulgāru - Gevgeli (Гевгели) un serbu - Đevđelija (Ђевђелија).
Austra Tievā
Dzimusi 1886. gada 20. septembrī Zaļenieku muižas Mazbākuļu māju (tagad Krimūnu pagastā) saimnieka Kristapa Tievais (Teewais arī Teewains) un Līzes ģimenē.